VS002265
Datum: 2004-01-14T01:00:00.000+01:00
datum_sodbe_i_stopnje: 2011-04-12T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.100 EUR
opombe: II Dor 515/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Upokojenka, srčni bolnik in astmatik.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je presegla običajne meje.

Stanje je trajalo 56 mesecev (od 14. 1. 2004 do 14. 8. 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica z družino je:

    od ceste oddaljena 15 – 25 m (stoji namreč pod kotom), prostori v katerih živi tožnica so najbližje cesti,

    na cesti pred hišo je udarna jama, kar je povzročalo dodaten hrup.

## Kršitev drugih pravic osebnosti

5.100 EUR Kršitev pravice do zdravega življenjskega okolja.

Tožnica je bila v spornem obdobju zaradi upokojitve ves čas doma. Zaradi hrupa ni mogla spati, si odpočiti, zato je bila nerazpoložena, nervozna, raztresena. Oken v hiši ni bilo mogoče normalno odpirati, vse se je treslo. Zadrževanje pred hišo v senci in na terasi je bilo redko, saj so se težko pogovarjali. Cesto je bilo zaradi gostega prometa težko prečkati. Komunikacija v družini je bila mogoča le s povišanim glasom. Zaradi hrupa ni bilo mogoče gledati televizije in poslušati radia pri normalni jakosti.

---

OZ člen 179